Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 727/11/7701	Bardejov, 1.8.2012
EEČ : 2-54-31-2012

U Z N E S E N I E

Trestná vec:	obvinený XXXXX a spol. 
Prečin:	Neodvedenia dane a poistného formou spolupáchateľstva podľa § 20 k § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako konatelia podnikateľského subjektu XXXXX so sídlom v XXXXX Ul. XXXXX, XXXXX v zmysle ustanovenia            § 141 ods. 2 zákona NR SR č. 461/2003 Z.z. o sociálnom poistení v znení neskorších predpisov zrážali svojim zamestnancom z vymeriavacieho základu ich príjmov za vykonanú prácu poistné na sociálne poistenie, zrážky ktorého predkladali formou mesačných výkazov poistného na Sociálnu poisťovňu, pobočka XXXXX, pričom takto zrazené sumy poistného za obdobie september 2010 až február 2011 v celkovej výške 1 130,32 eur zadržali a neodviedli  na účet Sociálnej poisťovne, pobočka XXXXX.

lebo zanikla trestnosť činu
Odôvodnenie:
	Uznesením vyšetrovateľa Okresného riaditeľstva PZ v XXXXX, Odboru kriminálnej polície sp.zn. XXXXX zo dňa 12.10.2011 bolo podľa § 199 ods. 1 Tr. poriadku začaté trestné stíhanie za prečin neodvedenia dane a poistného podľa § 277 ods. 1 Tr. zákona na tom skutkovom základe, že zodpovedná osoba podnikateľského subjektu XXXXX so sídlom v XXXXX, Ul. XXXXX, XXXXX                  v zmysle ustanovenia § 141 ods. 2 zákona  NR SR č. 461/2003 Z.z. o sociálnom poistení v znení neskorších predpisov zrážala svojim zamestnancom                   z vymeriavacieho základu ich príjmov za vykonanú prácu poistné na sociálne poistenie, zrážky ktorého predkladala formou mesačných výkazov poistného                           na Sociálnu poisťovňu, pobočka XXXXX, pričom takto zrazené sumy poistného za obdobie september 2010 až máj 2011 v celkovej výške 1 400,40 eur zadržala a neodviedla na účet Sociálnej poisťovne, pobočka XXXXX.

	Uznesením vyšetrovateľa Okresného riaditeľstva PZ v XXXXX, Odboru kriminálnej polície sp.zn. XXXXX zo dňa 01.12.2011 bol podľa § 142 ods. 1 Tr. poriadku pribratý do konania znalec z odboru Ekonómia a manažment na vypracovanie znaleckého posudku. Zo záverov znaleckého posudku č. 1/2012 zo dňa 09.01.2012 vypracovaného XXXXX vyplýva, že spoločnosť XXXXX so sídlom                     v XXXXX, Ul. XXXXX, XXXXX mohla s ohľadom na aktuálny stav finančných prostriedkov uhradiť včas a v pnej výške poistné zrazené zamestnancom z miezd za obdobie od septembra 2010 do februára 2011 v celkovej výške 1 130,32 eur.  

Na základe záverov znaleckého posudku bolo uznesením vyšetrovateľa Okresného riaditeľstva PZ v XXXXX Odboru kriminálnej polície sp.zn. XXXXX zo dňa 30.03.2012 podľa § 206 ods. 1 Tr. poriadku vznesené obvinenie XXXXX, nar. XXXXX v XXXXX, trvale bytom XXXXX, Ul. XXXXX, XXXXX, nar. XXXXX vo XXXXX, trvale bytom XXXXX, Ul. XXXXX a XXXXX, nar. XXXXX v XXXXX, trvale bytom XXXXX - XXXXX č. 17 za prečin neodvedenia dane a poistného formou spolupáchateľstva podľa § 20 k § 277 ods. 1 Tr. zákona na tom skutkovom základe, že ako konatelia podnikateľského subjektu XXXXX              so sídlom v XXXXX, Ul. XXXXX, XXXXX v zmysle ustanovenia § 141 ods. 2 zákona NR SR č. 461/2003 Z.z. o sociálnom poistení v znení neskorších predpisov zrážali svojim zamestnancom z vymeriavacieho základu ich príjmov za vykonanú prácu poistné na sociálne poistenie, zrážky ktorého predkladali formou mesačných výkazov poistného na Sociálnu poisťovňu, pobočka XXXXX, pričom takto zrazené sumy poistného                  za obdobie september 2010 až február 2011 v celkovej výške 1 130,32 eur zadržali a neodviedli na účet Sociálnej poisťovne, pobočka XXXXX.

Po vykonaní vyšetrovacích úkonov, a to výsluchov obvinených XXXXX, XXXXX a XXXXX, svedkyne XXXXX, splnomocnenej zástupkyne poškodeného - XXXXX XXXXX, zabezpečením znaleckého posudku a listinných dôkazov, bol Okresnej prokuratúre XXXXX podľa § 209 ods. 1 Tr. poriadku predložený dňa 19.06.2012 vyšetrovací spis Okresného riaditeľstva PZ v XXXXX                    Odboru kriminálnej polície sp.zn. XXXXX spolu s návrhom na zastavenie trestného stíhania.        

Preskúmaním na vec sa vzťahujúceho vyšetrovacieho spisu bolo zistené, že sú splnené podmienky na postup prokurátora podľa ustanovenia                     § 215 ods. 1 písm. h/ Tr. poriadku, s poukázaním na § 86 písm. e/ Tr. zákona, pretože obvinený XXXXX, obvinený XXXXX a obvinený XXXXX uhradili dňa 11.06.2012 Sociálnej poisťovni, pobočka XXXXX dlžné poistné za obdobie september 2010 až február 2011 vo výške                 1 130,32 eur, čo je zrejmé z písomného oznámenia XXXXX, splnomocnenej zástupkyne poškodeného zo dňa 14.06.2012, ktoré je súčasťou vyšetrovacieho spisu a v ktorom sa uvádza, že zamestnávateľ spoločnosť XXXXX, XXXXX zaplatil dňa 11.06.2012 sumu                1 130,32 eur. 

Úhrada dlžného poistného za zamestnancov v celkovej výške 1 130,32 eur je potvrdená aj príjmovými pokladničnými dokladmi č. XXXXX zo dňa 11.06.2012 na sumu 395 eur a č. XXXXX zo dňa 11.06.2012 na sumu 735,32 eur, vystavenými Sociálnou poisťovňou, pobočka XXXXX, ktoré predložili vyšetrovateľovi PZ obvinení a tvoria súčasť vyšetrovacieho spisu.

V zmysle ustanovenia § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

V zmysle ustanovenia § 86 písm. e/ Tr. zákona o účinnej ľútosti trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Vzhľadom na vyššie citované ustanovenia a na to, že obvinený XXXXX, obvinený XXXXX a obvinený XXXXX ešte pred skončením vyšetrovania dodatočne zaplatili poistné vo výške 1 130,32 eur za obdobie, za ktoré im bolo vznesené obvinenie na základe znaleckého posudku, bolo potrebné rozhodnúť tak ako je uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného domáhať sa náhrady škody v občiansko-právnom konaní.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alena Džmurová
prokurátorka